VAIO Ръководство на потребителя

Справка

# Използване на тъчпада

Чрез плъзгане на пръст по тъчпада можете да местите курсора по екрана на компютъра.
Като поставите курсора върху желания елемент или обект, натиснете левия или десния бутон за изпълнение на различни команди или показване на менюта.

1. Зона за ляв бутон

1. Зона за десен бутон

Съвет

- Формата на тъчпада се различава в зависимост от модела, който сте закупили.

### Щракване

Когато курсорът се намира върху желания елемент или обект, натиснете веднъж зоната за ляв бутон.
Можете също така да натиснете веднъж тъчпада.

### Двукратно щракване

Когато курсорът се намира върху желания елемент или обект, натиснете бързо два пъти зоната за ляв бутон.
Можете също така да натиснете два пъти бързо тъчпада.

### Щракване с десен бутон

Когато курсорът се намира върху желания елемент или обект, натиснете веднъж зоната за десен бутон.
Можете също така да натискате с два пръста върху тъчпада.
В зависимост от местоположението на курсора можете да отваряте различни контекстни менюта.

### Плъзване

Когато курсорът се намира върху желания обект, натиснете зоната за ляв бутон веднъж, след което, задържайки зоната, плъзнете пръста си по тъчпада.
Можете също така да натиснете два пъти бързо тъчпада, като при второто натискане плъзнете пръста си.

### Плъзгане и пускане

Плъзнете икона, като напр. файл, към желаното местоположение и вдигнете пръста си от зоната за ляв бутон.
Можете също така да натиснете иконата двукратно, като при второто натискане плъзнете пръста си до желаното от вас място, след което повдигнете пръста си от тъчпада.

### Превъртане

Плъзнете два пръста нагоре и надолу по тъчпада, за да превъртите вертикално върху екрана.
Плъзнете два пръста от едната до другата страна на тъчпада, за да превъртите хоризонтално върху екрана.

### Придвижване назад или напред без преместване на курсора

Докато преглеждате уеб сайтове, картини и др., поставете три пръста на тъчпада и ги плъзнете от едната страна до другата, за да извършите операциите напред/назад, без да премествате курсора.

### Увеличаване или намаляване

Докато преглеждате уеб сайтове, картини и др., използвайте два пръста по тъчпада за мащабиране. Раздалечете пръсти за увеличаване или ги съберете за намаляване.

### Отваряне на менюто на приложението

Поставете пръста си на горния край на тъчпада и го плъзнете надолу.
Менюто на приложението не се появява, ако дадено приложение не го поддържа.

### Отваряне на препратките

Поставете пръста си на десния край на тъчпада и го плъзнете наляво. [Подробности]

### Превключване между приложения

Поставете пръста си на левия край на тъчпада и го плъзнете надясно, за да превключите към изпълняваното приложение. Когато се изпълняват няколко приложения, повторете това действие, за да превключите между тях в низходящ ред от последното използвано приложение.
Забележка

- Функцията за жестове (превъртане, назад/напред, увеличаване/намаляване на мащабирането, отваряне на менюто на приложението, отваряне на препратките, превключване между приложения) може да не работи в зависимост от условията, в които функционира компютърът VAIO, или настройките на тъчпада.

Съвет

- За подробна информация как да използвате тъчпада стартирайте VAIO Control Center [Подробности], щракнете върху Мишка и клавиатура (Mouse and Keyboard) и следвайте филмите с инструкциите.

Сродна тема
Разрешаване/забраняване на тъчпада
Забраняване на функцията за натискане на тъчпада
Разрешаване/забраняване на функцията за жестове