VAIO Ръководство на потребителя

Задача

# Поставяне на носител “Memory Stick”

В тази тема е обяснено как се поставя носител “Memory Stick”.

1. Намерете слота за “Memory Stick”.

1. Хванете носителя “Memory Stick” така, че стрелката да сочи към слота, след което го плъзнете внимателно в слота, докато щракне на място.

Носителят “Memory Stick” се открива автоматично от системата и съдържанието на “Memory Stick” се показва на екрана*. Ако на работния плот не се появи нищо, отворете Компютър (Computer) [Подробности], след което щракнете двукратно върху иконата на “Memory Stick”*.
* Буквата на устройството за слота за носител “Memory Stick”, като например “E:”, може да се различава в зависимост от системната конфигурация на компютъра VAIO.
Забележка

- Иконата “Memory Stick” ще се появи в прозореца Компютър (Computer) [Подробности], след като поставите носителя “Memory Stick” в слота.

- Ако носителят “Memory Stick” не може да се постави лесно в слота, го извадете внимателно и проверете дали го поставяте в правилната посока. Задължително дръжте носителя “Memory Stick” с насочена в правилната посока стрелка, когато го поставяте в слота. За да избегнете повреда на компютъра VAIO или на носителя, не поставяйте носителя “Memory Stick” със сила в слота, ако не влиза лесно.

Съвет

- Когато поставите носител “Memory Stick” в слота за първи път, е възможно да получите подкана да инсталирате драйвер. Ако получите подкана, следвайте инструкциите на екрана, за да инсталирате драйвера.

Сродна тема
За носителя “Memory Stick”
Съвместим носител “Memory Stick”
Отстраняване на носител “Memory Stick”
Форматиране на носител “Memory Stick”
Бележки за използването на носител “Memory Stick”