VAIO Ръководство на потребителя

Задача

# Създаване на носители за възстановяване

Следвайте инструкциите по-долу за създаване на носител за възстановяване.

## Създаване на носители за възстановяване

Съвет

- Можете да използвате DVD дискове, Blu-ray Disc или USB флаш устройства като носители за възстановяване. Въпреки това се препоръчва да използвате DVD-R носител, тъй като е възможно данните да се изтрият случайно от USB флаш устройството. Можете също да използвате BD-R/BD-R DL/DVD-R DL/DVD+R/DVD+R DL носители; въпреки това типовете носители, поддържани от компютъра VAIO, и броят на необходимите дискове се различават в зависимост от закупения модел. Ще получите известие с тази информация по време на процеса на създаване.

- USB портове, които са съвместими със стандарта USB 3.0, не поддържат възстановяване с USB флаш устройство, което е съвместимо със стандарта USB 3.0. На модели без USB портове, които са съвместими само със стандарта USB 2.0, се уверете, че създавате носител за възстановяване с помощта на USB флаш устройство, което не е съвместимо със стандарта USB 3.0.

1. Свържете компютъра VAIO към интернет, изтеглете и инсталирайте най-новите актуализации с помощта на VAIO Update.

1. Натиснете бутона ASSIST, докато компютърът VAIO е включен, за да се стартира VAIO Care.

Ако се появи прозорецът Управление на потребителските акаунти (User Account Control), изберете Да (Yes).
Появява се прозорецът VAIO Care.
Съвет

- Ако сте влезли в компютъра VAIO като стандартен потребител, може да получите подкана да въведете име и парола на администратор.

1. Изберете Разширени инструменти (Advanced Tools), Възстановяване и поправка (Restore and recovery) и Създаване на Дискове за възстановяване (Create Recovery Media).

1. Прочетете инструкциите на екрана внимателно и след това изберете Напред (Next).

1. Следвайте инструкциите на екрана.

Забележка

- Може да отнеме известно време, за да се покаже текущото състояние на процеса.

- Не изваждайте и не изключвайте носителя, докато създавате носител за възстановяване, тъй като това може да доведе до неуспешно завършване.

- Съхранявайте носителите за възстановяване на сигурно място.

## Бележки за създаването на носители за възстановяване

- Всеки носител за възстановяване е специфичен за компютъра VAIO, на който е създаден.

- Не може да обновите компютъра VAIO с помощта на носител за възстановяване.

- Създайте носител за възстановяване непосредствено след като компютърът VAIO е готов за работа. В следните случаи може да не успеете да възстановите компютъра от областта за възстановяване, при което ще ви е необходим носител за възстановяване:

- Променили сте областта за възстановяване с помощта на приложения за промяна на данни.

- Инсталирали сте операционна система, различна от предварително инсталираната операционна система на компютъра.

- Форматирали сте вграденото устройство за съхранение, без да използвате VAIO Care (режим на спасяване): Възстановяване или поддръжка на системата ви (VAIO Care (Rescue Mode) : Recover or maintain your system).

- Не докосвайте повърхността на дисковете и не допускайте тя да се замърси. Пръстови отпечатъци или прах на повърхността може да причинят грешки при четенето/записването.

- За да създадете носител за възстановяване, може да се наложи да използвате свободното място на C: диска, което да е с двоен капацитет в сравнение с носителя, който използвате. В зависимост от модела не можете да създадете носител за възстановяване дори към момента на закупуване поради намаляване на свободното място, независимо дали оптичният диск поддържа Blu-ray Disc или двуслоен DVD носител.

- Прегледайте помощния файл, предоставен с VAIO Care, преди да използвате USB флаш устройство като носител за възстановяване.

Сродна тема
За възстановяването
Възстановяване от областта за възстановяване
Възстановяване от носител за възстановяване
Бележки за възстановяването