VAIO Ръководство на потребителя

Справка

# Бележки за добавяне и премахване на модули на паметта.

Преди да добавяте или премахвате модули на паметта, прочетете внимателно изложените по-долу инструкции за безопасност.

- Компютърът VAIO и модулите на паметта разполагат с електронни конектори и компоненти с висока прецизност. За да се избегне нарушаването на гаранцията, препоръчваме следното:

- Обърнете се към търговеца за инсталирането на нови модули на паметта.

- Не инсталирайте собственоръчно модулите на паметта, ако не сте запознати с процедурата за надстройване на паметта на компютъра.

- Не докосвайте конекторите и не отваряйте капака на отделението на модулите на паметта.

- Обърнете се към упълномощен сервизен център/център за поддръжка на Sony за съдействие. За да откриете най-близкия център или представител, вж. уеб сайта за поддръжка. [Подробности]

- Собственоръчното добавяне или премахване на модули на паметта може да доведе до повреда на компютъра VAIO или до нещастен случай в следствие на повреда на слот или модул или погрешно свързване. В такива случаи поправката се заплаща.

- Внимавайте да не нараните ръцете или пръстите си на острите ръбове на модула на паметта, вътрешните компоненти или печатните платки на компютъра VAIO.

- Внимавайте да не закачите с пръсти някой от вътрешните кабели на компютъра VAIO, тъй като може да го разкачите или да разхлабите връзките му.

- Попадането на течност, като например вода, или други чужди частици в компютъра VAIO, докато е включен, може да причини пожар. Уверете се, че в компютъра VAIO няма никакви чужди частици и затворете капака на отделението за модулите на паметта, преди да включите компютъра.

- Sony не гарантира правилната работа на компютъра VAIO с модули на паметта от външни производители. За информация относно модули на паметта от външни производители се консултирайте със съответните търговци.

- Задължително изключете компютъра VAIO и периферните устройства и разкачете всички кабели, преди да добавяте или премахвате модули на паметта. Неспазването на горното предупреждение може да доведе до повреда на модула на паметта, на компютъра VAIO или на периферните устройства.

- За да се избегне повреда на модулите на паметта в следствие на електростатичен разряд, спазвайте следните инструкции:

- Не работете на места с висока вероятност за възникване на статично електричество, като например килим.

- Преди да добавяте или премахвате модули на паметта, докоснете метален предмет (извън компютъра VAIO), за да освободите статичното електричество. Не докосвайте металните части в компютъра VAIO.

- Не отваряйте опаковката на модула на паметта, преди да сте готови да го монтирате. Опаковката предпазва модула от електростатичен разряд. За да съхраните модула, го обвийте с антистатична материя или алуминиево фолио.

- Дръжте модулите на паметта така, че да не докосвате чиповете или ел. терминалите.

- Вкарвайте модула на паметта в слота само в правилната посока. В противен случай може да повредите модула или слота или да причините късо съединение в печатната платка и да предизвикате пожар.

- Използвайте отвертка с подходящ за болтовете размер (малка отвертка).

- Не отвинтвайте и не разхлабвайте болтове, за които не е указано, че може да отвинтвате.

Сродна тема
Добавяне и премахване на модули на памет
Преглед на Cистемната информация