VAIO Ръководство на потребителя

# Добре дошли

Поздравяваме ви за покупката на този компютър VAIO.
Това Ръководство за потребителя – Уводна версия предоставя ограничена информация за вашия компютър VAIO. За да актуализирате този файл с пълната версия на Ръководство за потребителя, вж. Актуализиране на Ръководство за потребителя с най-новата версия [Подробности] за повече информация.
Вашият компютър VAIO може да не поддържа операции на сензорния екран в зависимост от закупения модел. Ако случаят е такъв, използвайте мишката за операции с компютъра.
Съдържанието на това ръководство подлежи на променя без предизвестие.

# Първо прочетете това

### Актуализиране на Ръководство за потребителя с най-новата версия

### Свързване с интернет

### Актуализиране на компютъра VAIO

### Решаване на проблеми с компютъра VAIO с помощта на VAIO Care

### Откриване на информация за поддръжка

# Windows 8 : Първи стъпки

### Относно екрана и менюто Старт (Start)

### Отваряне на препратките

### Търсене на/стартиране на Приложения (Apps), Настройки (Settings) или Файлове (Files)

### Преглед на изпълняващите се приложения

### Превключване между приложения

### Отваряне на менюто на приложенията

### Затваряне на приложения

### Инсталиране на приложения от Магазин на Windows (Windows Store)

### Можете да отворите Помощ и поддръжка на Windows (Windows Help and Support)

### Влизане в режим на заспиване или изключване

# ﻿﻿Първо прочетете това

# Актуализиране на Ръководство за потребителя с най-новата версия

С актуализирането на това Ръководство за потребителя – Уводна версия по интернет можете да получите пълната версия на Ръководство за потребителя с подробна информация за компютъра VAIO.
След като актуализирате Ръководство за потребителя с пълната версия, можете да получите достъп до него по всяко време, дори и ако сте в офлайн режим.
С пълната версия на Ръководство за потребителя можете да преглеждате информация за:

- Описание на частите

- Характеристики и инструкции за работа

- Предпазни мерки

- Информация за отстраняване на неизправности

- Основни операции на Windows 8

## Получаване на пълната версия на Ръководство за потребителя

1. Свържете компютъра VAIO с интернет. [Подробности]

1. Излезте от това Ръководство за потребителя – Уводна версия.

1. Отворете препратките [Подробности] и изберете препратката търсене (Search).

1. Изберете Приложения (Apps).

1. Въведете “Ръководство за VAIO (VAIO Manual)” в полето за търсене.

1. Изберете Ръководство за VAIO (VAIO Manual) от списъка.

1. След като се появи прозорец, подканващ да актуализирате ръководството, следвайте инструкциите на екрана, за да завършите актуализациите.

Този файл ще се актуализира автоматично с пълната версия на Ръководство за потребителя.
Ако не се покаже прозорец с подкана за актуализиране на Ръководство за потребителя, се уверете, че компютърът VAIO е свързан с интернет, и повторете стъпките по-горе.
Ако прозорецът за актуализиране все още не се показва, стартирайте VAIO Update [Подробности], за да можете да откриете и изтеглите Ръководство за потребителя ръчно.
Съвет

- Завършването на актуализацията може да отнеме известно време.

## Преглед на помощни файлове за операционната система Windows и операциите на приложението

Ако имате проблеми при работата с компютъра VAIO, опитайте да ги отстраните с Помощ и поддръжка на Windows (Windows Help and Support) или с помощните файлове, включени в приложенията.
За достъп до Помощ и поддръжка на Windows (Windows Help and Support) отворете препратките и въведете “Помощ и поддръжка (Help and Support)” в полето за търсене. [Подробности]
^ Обратно в началото

# Свързване с интернет

Трябва да свържете компютъра VAIO с интернет, преди да актуализирате с пълната версия на Ръководство за потребителя.

## Преди свързването с интернет

Преди да използвате интернет, трябва да се регистрирате при даден интернет доставчик и да настроите устройствата, необходими за свързване на компютъра VAIO с интернет.
Вашият интернет доставчик може да предлага следните типове интернет връзка:

- Оптика до дома (FTTH)

- Цифрова абонатна линия (DSL)

- Кабелен модем

- Сателит

- Комутируема връзка

Обърнете се към вашия интернет доставчик за подробна информация относно необходимите устройства за достъп до интернет, както и за начина на свързване на компютъра VAIO към интернет.
По-долу е предоставен пример за един от методите за интернет връзка.

1. Интернет

1. Модем

1. Маршрутизатор/точка на достъп

1. LAN кабел (не е предоставен в комплекта)

1. Wi-Fi(R) (безжична LAN мрежа)

## Използване на мрежата (LAN)

Можете да свържете компютъра VAIO с мрежи чрез LAN кабел. Свържете единия край на LAN кабела към LAN порта на компютъра, а другия край – към мрежата. За подробна информация за настройките и устройствата, необходими за достъп до LAN мрежа, попитайте мрежовия администратор.
Забележка

- Връзката, методът на настройка или необходимите устройства може да се различават в зависимост от мрежовата среда.

## Използване на Wi-Fi мрежата

1. Отворете препратките [Подробности] и изберете препратката Настройки (Settings).

1. Изберете (иконата за мрежа).

1. Изберете желаната мрежа (SSID) от списъка и Свържи се (Connect).

Забележка

- За подробни данни относно настройките и устройствата на мрежата направете справка с информацията от вашия интернет доставчик или с ръководствата, предоставени с мрежовите устройства.

^ Обратно в началото

# Актуализиране на компютъра VAIO

Не забравяйте да актуализирате компютъра VAIO, за да повишите неговите производителност, защита и функционалност.
Забележка

- За да можете да изтегляте актуализациите, е необходимо компютърът VAIO да е свързан към интернет.

## Използване на Windows Update

Windows Update ви дава възможност да направите компютъра VAIO по-надежден.

1. Отворете препратките [Подробности] и изберете препратката търсене (Search).

1. Изберете Настройки (Settings).

1. Въведете “Windows Update” в полето за търсене.

1. Изберете Windows Update от списъка.

1. Следвайте инструкциите на екрана, за да завършите актуализациите.

## Използване на VAIO Update

Програмата VAIO Update автоматично ви уведомява за наличните в интернет нови актуализации, изтегля ги и ги инсталира на компютъра VAIO.

1. Отворете препратките [Подробности] и изберете препратката търсене (Search).

1. Изберете Приложения (Apps).

1. Въведете “VAIO Update” в полето за търсене.

1. Изберете VAIO Update от списъка.

1. Следвайте инструкциите на екрана, за да завършите актуализациите.

## Актуализиране на антивирусното приложение

Антивирусното приложение ви помага да предпазвате компютъра VAIO срещу заплахи към защитата, като поддържа приложението синхронизирано с последните актуализации. Можете да изтеглите и инсталирате актуализациите от уеб сайта на производителя.

1. Отворете препратките [Подробности] и изберете препратката търсене (Search).

1. Изберете Приложения (Apps).

1. Въведете името на антивирусното приложение в полето за търсене.

1. Изберете антивирусното приложение от списъка.

1. Следвайте инструкциите на екрана, за да завършите актуализациите.

^ Обратно в началото

# Решаване на проблеми с компютъра VAIO с помощта на VAIO Care

С помощта на VAIO Care можете редовно да извършвате системни настройки и тестове за производителността на компютъра VAIO, за да поддържате работата му на оптимално ниво. Стартирайте VAIO Care при възникване на проблем. VAIO Care ще ви предложи подходящи мерки и информация за поддръжка за отстраняване на проблема.

## Стартиране на VAIO Care

Натиснете бутона ASSIST, докато компютърът VAIO е включен.
По-долу е предоставен пример на екранна снимка на английски език.
* Дизайнът и съдържанието на екрана подлежат на промяна.
Съвет

- Като алтернатива потърсете VAIO Care в препратката търсене (Search), за да стартирате VAIO Care. [Подробности]

- Вж. помощния файл, включен към VAIO Care, за повече информация.

- Натискането на бутона ASSIST, докато компютърът VAIO е изключен, визуализира екрана на VAIO Care режим на спасяване (VAIO Care Rescue Mode). Можете да възстановите компютъра, като изберете Възстановявате или поддържате своята система (Recover or maintain your system), в случай на крайна необходимост, напр. когато Windows не се стартира.

^ Обратно в началото

# Откриване на информация за поддръжка

Уеб сайтът за онлайн поддръжка на Sony предоставя незабавен достъп до информация за често срещани проблеми. Можете да откриете информация за поддръжка, като например URL адреса на уеб сайта за поддръжка, в Свържете се с поддръжката (Contact & Support) във VAIO Care или в предоставеното Кратко ръководство за потребителя. [Подробности]
^ Обратно в началото

# Windows 8 : Първи стъпки

# Относно екрана и менюто Старт (Start)

Можете да поставите кратки пътища към приложенията, работния плот и уеб сайтовете, които използвате най-често.

## Общ преглед

1. Плочки

Операции със сензорния екран
Докоснете плочка, за да стартирате дадено приложение, и персонализирайте екрана Старт (Start), като добавите плочки и ги преподредите.
Операции с мишката
Щракнете върху плочка, за да стартирате дадено приложение, и персонализирайте екрана Старт (Start), като добавите плочки и ги преподредите.

1. Препратки [Подробности]

Търсете приложения и файлове, споделяйте съдържание, възпроизвеждайте съдържание на други устройства, печатайте и настройте своя компютър VAIO.

## Отваряне на екрана Старт (Start)

### Операции със сензорния екран

Отворете препратките [Подробности], след което докоснете препратката Старт (Start).

### Операции с мишката

Отворете препратките [Подробности], след което щракнете върху препратката Старт (Start).

### Операции с клавиатурата

Натиснете клавиша (Windows).
^ Обратно в началото

# Отваряне на препратките

## Операции със сензорния екран

Плъзнете навътре от десния край.

## Операции с мишката

Посочете горния десен ъгъл, след което преместете курсора надолу.

## Операции с клавиатурата

Натиснете клавиша (Windows) и клавиша C едновременно.
^ Обратно в началото

# Търсене на/стартиране на Приложения (Apps), Настройки (Settings) или Файлове (Files)

1. Отворете препратките [Подробности] и изберете препратката търсене (Search).

1. Изберете Приложения (Apps), Настройки (Settings) или Файлове (Files).

1. Въведете ключова дума (напр. Контролен панел (Control Panel)) в полето за търсене.

1. Изберете желаното приложение, настройка или файл.

^ Обратно в началото

# Преглед на изпълняващите се приложения

## Операции със сензорния екран

Плъзнете навътре от левия край, докато се покаже малка икона на приложение. След това плъзнете иконата обратно към левия край.

## Операции с мишката

Посочете горния ляв ъгъл, след което преместете курсора надолу.

## Операции с клавиатурата

Натиснете клавиша (Windows) и клавиша Tab едновременно.
^ Обратно в началото

# Превключване между приложения

Можете да превключвате между приложенията, които използвате в момента.

## Операции със сензорния екран

Визуализирайте изпълняваните в момента приложения [Подробности], докоснете иконата на желаното приложение и плъзнете навътре от левия край.

## Операции с мишката

Визуализирайте изпълняваните в момента приложения [Подробности] и плъзнете желаната икона на приложение от левия край към центъра.
^ Обратно в началото

# Отваряне на менюто на приложенията

Много приложения разполагат с меню, което можете да използвате, за да управлявате съответното приложение. Следвайте инструкциите по-долу, за да отворите менюто на приложението.
Съвет

- Отворете менюто на приложението, когато се визуализира приложение на екрана на компютъра.

- Командите на приложението може да варират в зависимост от приложението, което се визуализира в момента на екрана на компютъра.

## Операции със сензорния екран

Плъзнете нагоре от долния край.

## Операции с мишката

Щракнете с десния бутон в дадено приложение.

## Операции с клавиатурата

Натиснете клавиша (Windows) и клавиша Z едновременно.
^ Обратно в началото

# Затваряне на приложения

Можете да затворите изпълняваните в момента приложения, като следвате инструкциите по-долу.
Съвет

- Прозорецът на приложението става по-малък в долната част на екрана.
  Плъзнете прозореца надолу към центъра.

## Операции със сензорния екран

1. Когато е отворено дадено приложение, посочете най-горе в центъра на екрана.

1. Плъзнете приложението в долния край на екрана, докато то изчезне.

## Операции с мишката

1. Когато е отворено дадено приложение, преместете курсора на мишката най-горе в центъра на екрана, докато се покаже икона на ръка.

1. Плъзнете приложението в долния край на екрана, докато то изчезне.

## Операции с клавиатурата

Натиснете клавиша Alt и клавиша F4 едновременно.
^ Обратно в началото

# Инсталиране на приложения от Магазин на Windows (Windows Store)

Можете да добавите приложения от Магазин на Windows (Windows Store).
Необходима е връзка с интернет, за да осъществите достъп до Магазин на Windows (Windows Store). Необходимо е също да влезете с акаунт в Microsoft.
За информация как да създадете и какво можете да правите с акаунт в Microsoft вижте Помощ и поддръжка на Windows (Windows Help and Support). [Подробности]

1. Отворете екрана Старт (Start) [Подробности], изберете плочката Магазин (Store) и след това намерете приложение за инсталиране.

1. Изберете желаното приложение.

1. Следвайте инструкциите на екрана, за изтеглите и инсталирате приложението.

^ Обратно в началото

# Можете да отворите Помощ и поддръжка на Windows (Windows Help and Support)

Можете да отворите Помощ и поддръжка на Windows (Windows Help and Support), като следвате тези стъпки.

1. Отворете препратките [Подробности] и изберете препратката търсене (Search).

1. Изберете Приложения (Apps).

1. Въведете “Помощ и поддръжка (Help and Support)” в полето за търсене.

1. Изберете Помощ и поддръжка (Help and Support).

^ Обратно в началото

# Влизане в режим на заспиване или изключване

1. Отворете препратките [Подробности] и изберете препратката Настройки (Settings).

1. Изберете Изключване (Power) и след това изберете Заспиване (Sleep), Изключване (Shut down) или Рестартиране (Restart).

^ Обратно в началото

# Търговски марки

- SONY и емблемата на SONY са регистрирани търговски марки на Sony Corporation.

- VAIO, емблемата на VAIO и други имена на продукти или услуги на Sony са търговски марки или регистрирани търговски марки на Sony Corporation или на нейните филиали.

- Windows и емблемата на Windows са регистрирани търговски марки или търговски марки на Microsoft Corporation в САЩ и/или други държави.

- Wi-Fi е търговска марка или регистрирана търговска марка на Wi-Fi Alliance.

- Всички останали имена на системи, продукти и услуги са търговски марки на съответните им притежатели.

- В ръководството не са обозначени знаците TM или (R).

^ Обратно в началото
Copyright 2013 Sony Corporation